section_heading: Opis
paragraph_text: Otkrivene su prilikom izgradnje Ličke pruge 1913. godine, a otkrio ih je graditelj pruge Nikola Turkalj. Ime su dobile po željezničkoj postaji Cerovac. Ove su špilje jedno od najvećih nalazišta špiljskog medvjeda u Hrvatskoj, a pronađene su i fosilne ljudske kosti i brončana sjekira. Ta ljudska kost pripadala je tzv. lovcu na špiljske medvjede iz gornjeg pleistocena koji je tu živio prije otprilike dvadeset tisuća godina.